Arrow mein pichli martaba...
-Blackmailer kaun hai? -Woh apne aapko Calculator kehelwata hai.
Calculator kay paas ab woh har cheez hai jisse woh internet ko barbad kar sakta ha.
-Oh, mere khuda. Dad? -Taiana, mujhay tumhen kuch batana hai.
Mainay tumhare bhai ko mara hai.
Thea!
Kya ho raha hai?
Yeh Ra ka dia hua ghao hai.
Agar yeh kisi ki zindagi lay kar zindagi hasil na karay
to iski apni zindagi lay li jaegi.
Thea, please mujhay akelay chor kay mat jao.
Sirf aik tareeqa hai isko roknay ka.
Mere baba nay aik baar mujhe aik elixir kay baray mein bataya tha
jise kanwal ka phool kehte hain.
Aur main sirf aik shart par woh tumhen nihayat asani se de dungi.
Main chahti hun kay tum Malcolm Merlyn ko maar do.
Agar tumhen Thea ki parwah hoti,
to tum uski khoonrezi ka elaj karne kay liye koi shart nahin rakhtien.
Thea meray shohar ki behen hai.
-Tum mere shohar ho. -Main tumhara shohar nahin hun.
Lekin jang khaandan aur un kay jazbaat nahin dekhti
Tum kis say jang kar rahi ho?
Mainay abhi bataya na kay main chahti hun tum Malcolm Merlyn ko maar do.
Khud andaza laga lo.
Agar tumhen Malcolm Merlyn say koi masla hai,
to khud niptao.
Mujhay aur meri behen ko is kay beech mein mat lao.
Tum nay shaitaan kay sir wali angoothi Malcolm ki ungli par pehnai thi.
Tum...
tum usko nahin hara saktien.
Lekin tum to hara saktay ho. Tum hara chukay ho.
Tab mujhay yeh nahin pata tha kay woh meri behen ka baap hai.
To kya hua? Woh maray ga taa kay uski aulaad jee sakay.
Tumhare baap nay bhi to aik aisa hi soda kia tha na?
Maaf karna, Oliver.
Main yeh kabhi nahin karti agar mere paas koi aur chaara hota.
Nyssa, meri behen mar rahi hai aur yeh sab tumhare baap ki waja se hua.
Mujhay lagta hai kay tumhen zaroor kuch karna chahye.
Thea apne baap ki karni ki waja say mar rahi hai.
Main to bus kadi say kadi jor kar kahani ko us kay iktitaam par pohncha rahi hun.
Pata hai kya? Kaafi ajeeb lag raha hai apni nanhi bachi ko coffee peetay dekhna.
Han, yeh dekhna itna ajeeb nahin lagta
agar apne apni nanhi bachi ko pichlay 18 saal mein dekha hota.
Tum sahi keh rahi ho.
Mujhay nahin lagega kay is say kuch bhi farq parega agar main kahun
kay mera tumhari zindagi say door rehna tumhare liye behtereen tha.
Mainay aisa tumhen aur tumhari maa ko mehfooz karne kay liye kia.
Aapne aisa sirf apne aap ko mehfooz rakhne kay liye kia.
Police aap ko dhoond rahi thi aur aap jail nahin jana chahtay thay.
Isilye aap door rahay.
Aur kya tumhen pata hai kay police mujhe kyun dhoond rahi thi?
-Kis tarah ka mujrim tha main? -Mom nay kabhi yeh sab nahin bataya.
Mujhay laga koi fuzool baat hi hogi. Aap to jurm bhi tik kay nahin kar saktay.
Khair, main ab to yahan hun na?
Aur main chahata hun kay hamari is baray mein khul kar baat ho
Main tumhare har sawal ka jawab denay kay liye tayyar hun.
Theek hai. Mere paas aik sawal hai.
-Ab kyun aye aap? -Main kisi ke liye kuch kaam kar raha tha.
Hartay hartay bacha, bilkul hartay hartay. Mere mukhalif ki salahiaten lajawab thien.
Mujhay tajassus hua. Mainay mazeed chaan been ki.
Zara andaaza lagao mujhay kya pata chala?
Nigraan.
Khuda haafiz.
-Kabhi apna chehra bhi na dikhana. -Felicity, ruko.
Aisay nahin jaisa tum soch rahi ho.
Mera maalik... Mera kaam koi shaitani noiyat ka nahi tha.
Main yeh apne us dost ko zaroor bataongi jisay tum nay dhamkaya tha.
Lambi baazi maarnay kay liye chota sa jhoot bol diya.
Is hi tarah ka hacktivism tum nay bhi MIT mein kiya tha?
Jis tarah se tum nay qanoon ko apne hathon mein liya, yeh bilkul waisa hi hai?
Tum aur main aik jaisay hi hain.
Main yaqeen kay sath keh sakti hun
kay mainay kabhi 8,000 logon ko marnay ki koshish nahin ki.
Main qasam kha kay kehta hun. Woh khaali dhamki thi.
Mujhay pata hai ke mera koi haq nahin hai. Mujhay bus aik mouqa chahye,
aik mouqa yeh batanay ka kay main koi bura insan nahin hun
aur yeh kay main aik bura insan nahin hun.
Yeh kya hai?
Mainay jo in saalon mein hacks kiye un mein say kuch ka record.
Mainay un mein say woh chunay hain jo news say sabit ho jaen
taa kay tumhen pata chal jaye kay main sach bol raha hun.
Yeh meray liye bohat seedhi si baat hai, Felicity.
Main tumhari zindagi mein wapas ana chahta hun.
Mujhay pata hai kay aisa karne ke lie mujhay tumhara bharosa jeetna hoga.
Main umeed karta hun kay yeh pehla qadam ho manzil ki janib.
To Nyssa tab tak Thea ko zindagi nahi degi jab tak tum Malcolm ko nahin maar dete?
Mujhay hairat hoti agar woh shaitaan ki beti nahin hoti.
Is mein koi mazahiya baat nahin hai, John.
Bilkul nahin hai. Thea mar rahi hai. Uskay paas aik ya shayad do din hain
aur agar hum us admi ko maar kay jisne meri behen ko mara ha use bacha sakte hain
to hum is baray mein dobara soch bhi kyun rahay hain?
Main Malcolm kay liye safai nahin dunga.
Us nay tumhari behen ko qatal kia, us nay Tommy ko maara.
Lekin koi cheez is sach ko nai badal sakti ke woh Thea ka baap hai.
Mujhay nahin pata kay tumhen mere baap kitne yaad hain,
lekin woh aik achay insaan nahin thay, Malcolm ko woh aram se takkar de sakte the
aur is sab ke bawajud bhi unhen wapas pane ke liye main kuch bhi kar sakta hun.
To batao main aisa Thea kay sath kaisay kar skata hun?
Lekin Oliver agar Thea mar hi jaegi to is sab ka farq bhi kya parega?
Zaruri nahi ke is sab ki noubat aye, John. Yahan par aik say zyada raastay hain.
-Kon say? -Aqal say kaam lena.
Nyssa ko kya chahye? Matlab, Nyssa ko asal mein League kay uper control chahye,
To mujhay Merlin ko manana hoga kay woh Nyssa ko angoothi de day,
Woh hamen elaj day day gi aur kisi ko marnay ki zarurat nahi paregi.
Laurel, kya tum Nyssa ko aisa karne kay liye mana sakti ho?
Han. Yeh Malcolm ko raazi karnay say to behtar hi hai.
Khair, Malcolm ko mujh pay chor do.
Main samajh nahin paa rahi.
Tum nay mujhay bachaya hi kyun agar tumhen mere bhai ko marna hi tha?
Usne mujh par hamla kia.
Vlad aisi harkat kabhi nahin karega.
Main apne aap ko bacha raha tha aur mujhe nahin pata tha kay woh tumhara bhai hai.
Kya us say kuch farq parta?
-Mere paas koi aur raasta nahin tha. -Hamesha aik raasta hota hai.
Main usay apne aapko maarnay nahin day sakta tha
Main tum say mazeed baat nahin karna chahti.
Taiana, meray paas kuch aisa hai jo Reiter ko chahye.
-Tumhen yeh kahan say mila? -Is say koi farq nahin parta.
Meray khayal mein hum isay uske khilaaf istemaal kar sakte hain.
Mere paas is say behtay mansooba hai.
Reiter ko bulao. Usay kaho kay main us say baat karna chahti hun.
Mere paas kuch aisa hai jo usay chahye.
Suno aur batao kay main sahi samajha hun ya nahin.
Aik aisa jaadui mehlool hai jis say Thea ki khoonrezi ka elaj ho sakta hai
aur jiske baray mein hum nay kabhi nahin suna
lekin Nyssa nay suna hai.
Mainay yeh baat tum say kaafi saalon say chupai hoi thi, Oliver.
Tum bohat khoobro ho lekin tum mein aqal ki bohat kami hai.
Itni aqal to hai mujh mein kay main iski chaan been kar chuka hun.
Isay kanwal ka phool kehtay hain.
Tatsu Yamashiro us datay mein say aik hai jo uski hifazat par maamoor hai... ya tha.
Unhun nay woh Nyssa ko day diya,
aur agar woh usay Thea ko foran na day to
hum usay kho denge.
Agar hum aik waqt ko maan bhi len kay aisa elixir moujood hai,
Agar hum maan bhi len kay Miss Yamashiro kay logon nay yeh jantay boojhtay de dia,
Agar hum maan bhi len ke Nyssa Al Ghul ki baat par yaqeen kia ja sakta hai,
to haan. Zahir si baat hai main apni beti ko bachanay kay liye kuch bhi karunga,
lekin is mein say kuch bhi sach nahin hai, Oliver.
Dekho. Mujhay khushi hai kay tum aaj kal kaafi pur umeed ho gaye ho.
Malcolm, hum tumhari beti kay baray mein baat kar rahay hain.
Haan,
aur mujhay usay bachanay kay liye kuch karna hoga,
aur tum Nyssa Al Ghul ki sazishon say mera waqt barbaad karna band karo.
Hum nay isay hamari hudood say pakra tha. Yeh kehti hai kay hamari kherkhuah hai.
Aur yeh sach hai.
Tab tak to sach tha jab tha jab tak is nay us ki pakeezgi ko bigara nahin tha
jis say main muhabbat karti hun aur kharay ho kar tamasha nahin dekha tha
jab mujhay kaal kotri mein sarnay kay liye phenka ja raha tha.
Jao.
-Nyssa... -Meri muhabbat kaisi hai?
Sara theek hai. Woh theek ho gai hai.
-Mujhay lagta hai kay woh khush hai. -Agar tum yahan Thea kay liye ai ho...
Nyssa, tum kya kar rahi ho?
-Apni viraasat ki hifaazat. -Thea ki zindagi ko yarghamal bana kay?
Tum to aisay baat kar rahi ho
jaisay usne woh teer nahin chalaya tha jo tumhari behen ko laga.
Tum aur main donon jantay hain kay yeh usne nahin kiya tha.
Haan. Yeh Malcolm Merlyn ka kaam tha.
Aur badlay ka waqt agaya tha.
Main Merlyn ko kabhi un ghatya cheezon kay liye maaf nahin karungi jo usne kien.
Us nay mujhse logon ko cheena hai,
do bohat khaas logon ko mujhse cheena hai.
Tumhen nahin lagta kay main usay maarna chahti hongi?
To phir tum yahan kyun ai ho?
Kyun kay tum agar Merlyn ko maarna chahti ho,
to tumhen yeh talwaar uske seenay mein utaarni hogi.
Aur agar tum yeh nahin kar saktien ya nahin karna chahtien,
to phir humen aik samjhota karna hoga.
Main sun rahi hun.
Oliver Merlyn ko taaqat se sabakdosh honay kay liye mana lega aur tum...
...aur tum humen elaj day dogi.
Main in sharton ko maannay kay liye tayyar hun,
lekin Merlyn is kay liye kabhi raazi nahin hoga.
Uski parwah humen karnay do.
Aur humen say tumhari muraad mere shohar ki hai?
Oliver is waqt Merlyn say baat kar raha hai,
Aur Merlyn... aik kameena hai,
lekin aisa kuch bhi nahin hai jo woh apni beti ko bachanay kay liye nahin kar sakta.
Umeed to isi baat ki karni chahye kyun kay agar usne aisa na kia to
to sirf Thea ki zindagi dao pe nahin hogi.
Kya matlab hai tumhara?
Jang hogi, aur tumhare ghar ki sarken humare dushman ke khoon se laal ho jaengi.
Woh jo koi bhi hoga.
Merlyn kay sath mulaaqat kaisi rahi?
-Achi nahin rahi. -Nyssa?
Woh apne sath aik fouj lai hai
lekin agar tum usay angoothi de do gay to masla nahin.
Hum yeh kisi ko bhi nuqsaan pohnchae bagher kar sakte hain.
Sab theek hai?
Nahin, nahin to. Mera matlab, kuch acha bhi nahin hai.
Lekin yeh "Meri behen bistar e marg par hai" jitna bura bhi nahin to...
-Kya hua? -Meray abbu wapas agaye hain.
Aur yeh bura kyun hai?
Yeh bohat lambi kahani hai,
lekin tumhen woh superhacker to yaad hoga jis nay Roy ko dhamkaya tha?
-Woh dono aik hi hain. -Kya?
Tumhara baap...
Calculator hai. Woh meri Palmer Tech ki presentation mein aye thay.
Mainay kal unke sath coffee pee thi,
jahan unhun nay meri uper Calculator wala dhamaka kia.
Aur usne aisa kyun kia?
Lagta hai kay ab jab unhen pata hai kay main kya karti hun,
aur hum donon "vigilantes" hain
Humaray beech kuch mushtarka hai.
Sab say bura pata hai kya hai kay main un par bharosa karna chahti hun.
Kaash kay aisay koi test hotay jinhen main kar pati is bat ko sabit karne
kay woh mera baap hi hai.
Test kaafi acha idea hai.
Yeh aik acha idea hai tumhare liye bhi aur mere liye bhi.
Mere paas aik tareeqa hai Merlyn say yeh manwanay ka.
Main un mein say nahin hun jo apne qaidion kay bulanay par haazir ho jaon.
lekin mainay suna kay tum mujhay kuch batana chahati ho.
Taiana, please. Nahin.
Meray paas kuch aisa hai jo tumhen chahye.
Mujhay is qaid say bahar nikaalo aur yeh tumhara ho jaega.
Dikhao mujhay tumhare paas kya hai.
-Aali shaan. -Kya main is muahiday ko pakka samjhun?
Muahida?
Tum ghalat samjhien.
Yeh har surat mein mera hai.
Main yahan nahin ruk sakti, Reiter. Is insaan nay mere bhai ko qatal kia hai.
Aur tum is ka is tarah say khayal rakho gi jaise yeh tumhara bhai ho.
Mr. Queen is jazeeray par aik intehai ehem maqsad ke tehet hain.
Tum is kay sath hi rahogi jab tak iski tabyet sambhal nahin jati.
Agar iski sehet aur kharaab hoti hai,
to tumhari qismat bhi sambhle gi nahin.
Tumhara ultay haath ki taraf say bachao ka tareeqa sahi nahin hai.
Tumhara agla mukhalif mere jitna intezaar nahin karega
na hi meri jitni rehemdili ka muzahira karega.
Saaf zahir hai kay tumhen is sab kay baray mein zyada andaza nahin hai, mere shohar.
Tumhen jaadoogar ko apne sath lana tha.
Pehle mujhe tum say kuch chahye...
Suboot kay tum jo keh rahi ho woh sach hai.
Rukawat daalne ka tareeqa.
Al Sa-her mujhgay bewaqoof samjhta hai ya phir woh tum ho.
Ya shayad woh un aurton par bharosa nahin karta
jo us say shaitaan kay sarbarah ki anguthi cheene ki koshish kar rai hain.
Pata nahin kyun.
Kanwal kay phool ka aik tukra lay kar ao.
Main jaanti hun tum kya kar rahay ho.
Mere under tumhare is amal say tumhare liye izzat bhi mojood hai,
lekin dao par League of Assassins ki sarbarahi hai.
Yeh sochna bewaqoofi hogi kay isay kisi qism ki khoon rezi
kay bagher suljhaya ja sakta hai.
Yeh itni taadaad mein nahoion hai kay usay is say bachaya ja sake,
lekin is say Merlyn ko tasalli zarur ho jaegi.
Shukriya, Nyssa.
Jaisa ke mainay kaha, koi to maray ga.
Main dua karti hun kay woh tumhari behen na ho.
Kya usay hospital say chutti dilanay mein diqqat pesh ai?
Nahin. Mainay Dr. Lamb say baat karli thi.
Khaandani dost hain.
Nyssa...
...usne humen thora si dawa di hai.
Is say Thea ko kuch aur waqt mil jaega,
aur tumhen woh suboot mil jaega jo tumhen chahye.
Chalo dekhte hain.
-Nyssa ki kya shartain hain? -Kay tum angoothi uske hawalay kardo,
to woh humen baqi ka elixir day degi,
-aur Thea bach jaegi. -Hum kab mil sakte hain?
Aaj raat.
Laurel hai is waqt uske sath.
Hi! Main tumhara...
Oh, no.
Oh, nahin. Tumnhara Mr. Square Bear wala chehra bana hua hai.
-Kya? -Mr. Square Bear.
Oh, meray khuda. Tumhen yaad nahin.
Tum say woh kho gaya tha jab tum chaar saal ki thien,
aur tumhara bilkul aisa chehra tha...
...bilkul aisa hi chehra. Oh, meri jaan.
Kya aisa sochna bewaqoofi hogi ke tumne apna khilona dobara kho dia ha?
Nahin lekin umer kay sath aur barhti hoi qeemat
kay sath samjhota karna bhi itna hi bura hota hai.
Tum bethna chahti ho?
Kya? Kya hua?
Yeh dad kay baray mein hai.
Noah... woh Star City mein hain.
Kya? Tumhen kaisay pata chala?
Woh mujh say milnay aye thay.
Kya tum nay us say baat ki?
Haan.
Kya tum theek ho?
Haan. Lekin aap ki baat sun kar to aisa lag raha
jaise aapko dar hai kay woh mujhay koi nuqsaan waghera na pohncha dein.
Haan.
Main kuch chaan been kar rahi thi.
Kya aisa mumkin hai kay woh waise nahi hon jaisa hum unhen samjhte aye hain
kay shayad woh us say behtar hun jaisa hum unhen samajhtay thay?
Nahin.
Felicity, mujhay koi cheez is baat say zyada khushi nahin deti
agar woh kisi khufiya wajah say tumhari zindagi mein aise na ae hotay.
lekin aaj jis dorahe pay tum ho us dorahe par main bohat martaba pohnchi hun
aur yeh sirf aik hi manzil par pohnchata hai.
Woh tumhen wohi bataega jo tum sunna chahogi
aur tum uski baaton mein aati chali jaogi,
aur jab tum jagogi to tumhen pata chalega kay tumhare paas koi naukri nahin hai,
koi paisay nahin hain,
aur aik pyaari si saath saal ki beti hai jise jooton kay aik joray ki zarurat hai
aur woh space camp par jaana chahti hai.
Log nahin badalte,
chahay tum unhen kitna bhi badalna chaho.
Theek hai.
Tum bilkul theek kar rahay ho.
Main Oliver kay is maasoomana mansoobay par amal hamari shadi
kay ehteram mein kar rahi hun.
Lekin woh apni is umeed mein sachai dekhne say qaasir hai.
Tum to jang ka libaas zebtan kar kay aye ho, Al Sa-Her.
Moqay ki munasbat say.
Apni beti ki zindagi kay badlay mein.
Mujhe khushi hai kay tum akhir kaar sachai ka saamna kar rahay ho.
Badqismati say mujhay sirf aik cheez dikh rahi hai
tumhari jald hi tum tak pohnchne wali mout.
Malcolm!
Mujhay pata tha kay tum par bharosa nahin kiya ja sakta.
Tumhen pata tha aur tum nay tayyari nahin ki?
Aur tum yahan par taadad mein kam, aslahe mein kam
aur aqal mein kam moujood ho, hamesha ki tarah.
Nyssa, aisa mat karo!
Maar dalo isay!
Humen inhen rokna hoga is say pehle kay woh aik doosray ko maar den.
Peechay hato!
Usay jaanay na dena!
Malcolm, bus karo yeh sab!
Meray raastay say hat jao, Oliver!
Thea kay baray mein socho!
Meray dil mein jo meri beti kay liye muhabat hai us pe sawal mat karo.
Main jo bhi karta hun, uskay liye hi karta hun.
Main nahin hatunga.
Gandhi kay tareeqay pay chalne ka keh kar kaam dekho.
Is baat ko madde nazar rakhtay howe
kay hum kis ki baat kar rahay hain mujhay koi hairat nahin hoi.
Mujhe yaqeen nahi araha kay Malcolm kay liye Ra ka Al Ghul bannna apni beti
ki jaan bachanay say zyada ehem hai.
Mujhay pata hai kay tum aik naya tareeqa aazma rahay ho,
lekin sirf islye kay tum badal gaye ho iska yeh matlab nahin kay sab badal gaye.
Hum league kay darmiyan civil war honay nahin day saktay.
Bohat say log tabahi ka shikaar honge.
Aur hum chaaron qatilon ki do do armies ko nahin sambhaal saktay.
To hum generalon ko thikanay lagaenge.
Humen Nyssa aur Malcolm ka suragh lagana hoga.
Lekin asal mein Nyssa ka
kyun kay uskay paas woh kanwal wala elaaj hai,
Hum un donon ko dhoondenge. Aaj raat ab aur koi nahin maray ga.
Bil khusoos Thea.
Tumhen uski zarurat apne bukhar ko khatam karne kay liye hogi.
Agar woh lota,
To yeh bohat bura hoga.
Mujhay hairat hai kay tumhen abhi bhi parwah hai.
Nawab Reiter nay yeh bohat saaf lafzon mein kaha tha
kay mera kya hoga agar tum mar gaye to.
Taiana, main jaanta hun kay tum kis mushkil say guzar rahi ho.
Yeh aik ehsaas hota hai pait kay andar.
Aik khaali pan...
Tum mujhay maatam karne mein madad karne ki himmat bhi mat karna.
Mera bhai tha woh jisay tum nay mujhse cheen liya.
Please bus meri baat suno.
Tum kuch nahin jantay kay main is waqt kaisa mehsoos kar rahi hun!
Jitnay chotay dil kay tum admi ho
aisa insaan in cheezon ko mehsoos karne kay qabil bhi nahin hota.
Meray baap nay apni qurbani di taa kay main jee sakun,
taa kay main unki ghaltiyan sudhaar sakun.
Unhon nay aisa bandooq nikal kar apne aap ko goli maar kar kiya
mujhse sirf teen feet kay faslay par.
Us din say ab tak main mazeed char logon ko kho chuka hun jinse mainay muhabat ki
jin ki mainay had say zyada parwah ki.
Yeh kabhi bhi aasan nahin ho sakta.
Main tumhari ankhon mein dekh sakti thi jab say hum pehli baar milay thay.
Kay main acha insaan hun?
Nahin. Kay tum khoye howe aur under say tootay howe ho.
Aik Roosi kahawat hai...
Tot zhe molot chto drobit steklo, kuyet stal.
Woh hathora jo kaanch ko kirchi kirchi kar deta hai woh steel ko bhool jata hai.
Agar tum woh insaan banna chahtay ho jo tumharay waalid chahtay thay,
to tum is hi tarah say us manzil par pohncho gay.
Tum humari hifaazat Reiter say karo gay,
lekin yeh tum is tooti hoi haalat mein nahin kar saktay.
Hey. Sab aik hi kahaani bata rahay hain...
Kalay choghon mein aik doosray say lartay howe logon kay baray mein.
Han. League of assassins.
Woh log yeh sab sarbarahi kay maslay ki waja say kar rahay hain.
Haan, lekin aur kitnay log marenge un kay faisla karne say pehle?
Haan. Hum is opoar kaam kar rahay hain.
Tumhen tezi say kaam karna hoga.
Yeh sirf ibtidaa hai.
Humen baat karnay ki zarurat hai.
-Kis baray mein? -Zahir hai aur kis baray mein.
Jis tarah say yeh chal raha hai, iska aik hi anjaam nazar araha hai...
Malcolm Merlyn.
Usko khatam karna hoga, Oliver. Aur tum hi woh shakhs ho jo aisa kar sata hai.
Malcolm nay senkroun logon ki jaan li hai.
Usne Tommy ko mara hai, usne Sara ko mara hai.
Thea is waqt uski wajah say mar rahi hai.
Mainay aj tak kisi se itni nafrat nahin ki jitni main us say karta hun.
Tum bus isay jhutla rahay thay, Oliver,
umeed ka daman donon hathon say thamay howe thay
kay tum is nafrat ki wajah say uske sath aisa nahin karo gay
isi nafrat ka faida utha kar woh karo jo tumhen karne ki zarurat hai.
lekin Oliver, yeh tumhen karna hi hoga.
Tumhen Malcolm Merlyn ko maarna ho hoga.
Mujhay khushi hai kay tum nay call ki.
Tumhari saari filen check kien aur is ke ilawa maine khud se bhi kuch khoja.
Tum nay theek kaha. Tum aur main, hum donon kuch ziyada mukhtalif nahi hain.
Yeh facility bohat shaandaar hai.
Han. Kaee martaba naakaami kay baad
humne akhir kaar R&D section ko kisi Swiss Watch
ki tarah kaam karne kay qabil bana hi dia.
Is walay floor par hamaray sab say naye aur jadeed projects hotay hain.
Yeh aik autonomous communications device hai
bluetooth say teen generation agay ki ejaad.
Lekin casing mein to koi darar hi nahin hai.
Jaanti hun. Yeh aluminum kay aik tukray say bani hai.
Poori ki poori sitah aik induction charger say juri hoti hai.
Tum nay isko heat up honay say bachanay kay liye kya kia?
Asal mein yeh Curtis Holt nay kiya hai.
-Woh bohat bara daanishwar hai. -Apne aapko itna halka bhi mat lo.
Yahan par to tum doosri Steve Jobs ho.
Mujhay doosra moqa denay kay liye razi honay kay liye shukriya.
Phir hum ahista ahista chalenge.
Ahista ahista chalenge.
Meri nazren Nyssa par hain.
Seventh aur Rucka par jo weeraan complex hai wahan.
Star City mein moujood hamaray logon tak baat ko phela do.
Jo bhi humen Al Sa-Her tak pohnchaega, usay zabardast inaam milay ga.
Usko wahan say janay na dena. Hum bus raastay mein hi hain.
Nyssa, ruk jao!
-Raastay say hato, Laurel. -Nahin.
Main tumhen rishwat day kar hamaray sheher mein daakhil honay nahin day sakti
Main yahan achay kaam ko karnay hi ai hun.
Main sirf woh khatam kar rahi hun jo usne shuru kia tha,
aur mujhay uska bohat aram say kaam tamaam karna hoga.
Kis qemat par?
Kitni zindagion ki bali charhaogi tum yeh karne kay liye?
Main yeh sirf aik martaba kahungi.
Raastay say hat jao.
Nahin. Tum mere sath arahu ho.
Main arahi hun?
Hum par hamla hua hai!
Humen yahan say nikalna hoga.
Bhago!
Jao! Under jao.
Apne maalik ki tarah hi darpok.
-Sorry, Nyssa. -Kis liye?
Is liye.
Aik saal say bhi kam waqt hua jab main aisi hi aik kaal kotri mein thi.
Nyssa, kanwal ka phool kahan hai?
Mehfooz hai.
Yeh koi khel nahin hai, Nyssa.
Thea mar rahi hai, maasoom shehri mar rahay hain,
Tumhare apne admi mar rahay hain.
Aur mera iklota hukum ka ikka tumhen denay say to woh bachnay nahin walay.
Nahin, lekin us say Thea ki ziindagi zarur bach jaegi.
Tum itni khud gharz kaisay ho skati ho?
Yeh sawal to tumhen Malcolm Merlyn say karna chahye.
Elaaj us kay paas nahin, tumhare paas hai.
Thea ki zindagi ko apne mafaad kay liye istemal kar rahi ho,
aik na laa hasil cheez kay liye kisi ko marnay day rahi ho...
Nyssa, tum aisi nahin ho.
Asia to tumhara baap karta,
lekin ab woh ja chuka hai, mar chuka hai,
aur tum akhir kaar azaad ho
Kuch hua?
Malcolm aur the League chup gaye hain,
Nyssa seesa pilai deewar ki tarah dati hoi hai,
John aur Lauren gaye howe hain kanwal kay phool ko dhoondne kay liye,
lekin hamaray paas jagaen khatam hoti ja rahi hain dhoondne ki.
Yeh to pareshani ki baat hai.
Khair, hum dhoond lenge. Humen dhoondna hi parega.
Kya sab theek hai?
Nahin.
Mera matlab, yeh apni behen ko behoshi ki haalat mein dekhne jitna bura nahin hai
Kya tumhare dad kay maamlay mein kuch hua?
Yeh kaho kay kya nahin hua.
Yeh kya hai?
Yeh aik IR burst receiver hai,
intihai jadeed.
Tum isay jis kamray mein bhi rakho gay us kamray ka data nikal lega.
Pareshan mat ho. Mainay isay band kar diya tha
isay yahan neechay lanay say pehlay.
-Yeh tumhara nahin hai? -Meray baap ka hai.
Mainay unhen Curtis kay R&D lab ki ser kara di,
aur woh isay aik souvenir kay tor pay peechay chor kay chalay gaye.
Woh Palmer Tech mein chori karna chah rahay hain?
Mainay tumharay idea par hi amal kia hai.
Tumhen kanwal kay phool kay baray mein suboot chahye tha
aur mujhe dad kay baray mein.
Tum nay unka imtehaan lene kay liye yeh jaal bichaya.
Khuli chhoot di Palmer Technologies kay R&D lab mein anay ki.
Woh bohat zabardast tarah say fail ho gaye.
Mujhay nahin maaloom kay main heraan bhi kyun hun.
Tum islye hairaan ho kyun kay tum umeed kar rabhi thien kay woh aisay walid honge
jaisa tum unhen hamesha say dekhna chahti thien,
Woh waalid jinki tum haqdaar thien.
Meri ammi mujhse bohat zyada aqalmand niklien.
Unhun ne kaha tha kay, Log nahin badaltay,
tum chahay unhen kitna bhi badalna chaho.
Kuch log nahin badaltay.
Lekin main yeh sochna chahta hun kay baqion kay liye abhi bhi umeed hai,
ya mainay Malcolm kay maamlay mein to yehi umeed ki thi.
John ko lagta hai kay mujhe usay maar dena chahye.
Agar is say Thea bach jati hai to main tayyar hun.
Han, aur main tayyar ho jata agar woh Thea ka baap nahin hota, lekin woh hai.
Hum kis saray azaab mein usi ki wajah say phansay hain.
Aisay kyun ban rahay ho jaisay yeh koi normal baap beti ka rishta hai.
Usne usay varghala kar apni dost ka qatal karwa diya.
Main yeh sab janta hun. Main janta hun aur main ohir bhi umeed karta hun
kay waqt kay... kay sath sath
aur jitna woh kehta hai kay woh Thea say pyar karta hai.
Kay shayad unkay paas abhi bhi moqa hai aik normal rishtay ka.
Agar mainay usay maar diya...
...meri behen ko kabhi woh mouqa nahin mil paega.
Thea kay baap kay badalnay kay ut nay hi chances hain jitnay mere baap kay.
Ab kya ho gaya?
-Malcolm ko dhoond lia. -Kahan?
Humari hi naak kay neechay say.
Malcolm!
Kanwal kay phool ka asar zail ho trahaz hai.
Yeh suraj nikalnay tak nahin bachay gi. Main uske sarhanay hona chahta hun.
Is sab ko khatam hona hoga.
Ab aur koi khel nahin.
Tum Nyssa ko woh manhoos angoothi de do!
Yeh chaar mahinon ki thi jab hum pehli baar milay thay.
Tumhari house keeper Raisa naam tha shayad uska,
tumhen hamaray ghar say lenay ai thi Thea pram mein thi.
Mainay Thea ko jhank kar dekha,
aur Thea jo sirf 16 hafton ki thi uss nay mujhay zabaan chirai.
Mujhay hamesha say pata tha kay iska mujhse kuch rishta hai,
jaisay koi rohaani rishta ho.
Mujhay maaloom tha main uska baap hun.
Aik baap kabhi apni aulaad ko marnay nahin day sakta
sirf islye kay usay taaqat say hath na dhona par jae!
Main aisa nahin kar raha.
Yahan jo ho raha hai woh mujhse kahin barh kar hai,
aur woh meri beti say bhi kahin barh kay hai.
Yahan sirf uski zindagi nahin hai jo dao par lagi hai, Oliver.
Tumhari League say itnay raabton kay baad bhi,
tumhen aaj tak yeh pata nahin chala kay woh is dunya kay liye kya kartay hain.
League ki rat lagana band karo. Tum log qatilon ka aik groh ho.
Yeh badal denay wali aik taaqat hai
jo ke sadion se dunya ke baray baray kamon ko apni marzi say tabdeel kar rahi hai.
Aur main is tarah ki taaqat Nyssa Al Ghul kay hathon mein nahin day sakta!
Aik baat to batao.
Agar Damien Darhk tumhare paas aye aur kahay ka apni kaman uske qadmom
mein rakh do aur Star City kay liye uske mansoobay ko poora hone do.
Kya tum karo gay?
Chahay is say William ki zindagi hi kyun na bach jae?
Main tumhare baray mein sab janta hun, Oliver.
Main Ra ka Al Ghul hun.
Lekin wapas mudday par ajatay hain,
tum kabhi bhi apne betay ko bachanay kay liye apne sheher ki qurbani nahi doge.
Aur meri is baat par yaqeen karo kay main bhi yehi kar raha hun.
Nahin. Main koi aur tareeqa dhoondunga, aur main dhoondta hi rahunga.
Jab tak koi teesri surat paida nahin ho jati.
Malcolm, agar...
Agar tumhen kanwal ka phool bhi mil jae aur angoothi bhi?
Yeh kaisay ho sakta hai.
Nyssa ki taaqat us say zyada hai jitna main mannay ko tayyar hun.
Not by herself.
Tum usay larnay kay liye challenge karna.
Tumhen pata hai na kay tumhare is mansoobe say uski jaan chali jaegi?
Hamaray paas aur koi raasta nahin hai, Malcolm.
Nyssa nay apni qismat ka faisla kar lia hai.
Yeh tumhare pagalpan walay mansoobon mein say aik hai
aur yahan iski gunjaish nahin hai.
Tayyar ho jao kyun kay mere paas is say bhi zyada pagalpan ka mansooba hai.
Tehzeeb ko madday nazar rakhtay howe hum qameez utaarnay say guraiz karenge.
Chalo, is saray tamashay ko khatam karte hain.
Jaisay tumhari marzi.
Ruko!
League ki nazron mein,
yeh aurat meri biwi hai.
Iska shohar honay ki haisiyat say.
Main iski jaga larna chahta hun.
Mainay aaj tak kisi ko bhi apni larai larnay ka haq nahin dia.
Kya tum Ra banna chahti ho, or do you want to die?
Tum yeh kyun kar rahay ho?
Tumne mujhe khud bataya tha kay tum Marlyn ko hara nahin saktien aur agar mujhay tum
mein aur us mein kisi ko chunna paray to main chahunga kay insaaf ho.
Mujhay kehna parega kay mujhay thora afsos ho raha hai.
Hum is dourahay par tumhari hi wajah say pohnchay hain, Malcolm.
Kya main tumhen tumhara kirdar yaad dilaon
jo tum nay is angoothi ko meri ungli tak pohnchane mein ada kiya?
Oh, mujhay yaad hai.
Aaj raat main us ghalti ko sudharunga.
Mujhay yaqeen nahin ho raha.
Zindagi kay tajarbaat nay tumhen aur bhi bewaqoof bana dia hai.
Teen saal!
Khatam karte hain isay.
Akhri moqa, Malcolm. Haar maan lo!
Kabhi nahin. Is sab ko khatam karne kay liye tumhen mujhe khatam karna hoga.
Lekin tum to yeh pehle say hi jaantay thay na, Oliver.
Main is sab ka ikhtitaam aise nahin chahta tha.
Apna yeh jhoota tars dikhana band karo.
Jo karna hai karo.
Mujhay kanwal ka phool la kar do.
Tum ab Ra ki Al Ghul ho.
Shukriya, mere shohar.
Ruko... yeh kya ho raha hai?
Kya sab theek hai?
Yeh to is baat pay depend karta hai kay tum kis baray mein baat kar rahi ho.
Tum kaisa mehsoos kar rahi ho?
Main...main thora thaka thaka mehsoos kar rahi hun lekin...
Main yahan par kya kar rahi hun?
Yeh lambi kahani hai lekin chota kar kay bataon to...
Yeh kay tum theek ho.
Elaj nay kaam kar dikhaya. Ab koi khoonrezi nahin.
Chalo. Tumhen tumhare apne kapray pehna dete hain.
Oliver, tum nay kar dikhaya, larkay.
Thea theek hai,
aur Nyssa aur Merlyn ko marna nahin para.
Khushiyon ko bigarna nahin chahti,
lekin hum Thea ko Malcolm kay baray mein kya bataenge...
Chotay chotay qadam.
-Sahi kaha. -Kya hua?
Jo meray Dad nay kaha tha woh yaad agaya.
Tumhare liye aik portable ramp laya hun
to jab bhi tumhen kisi ounchi sitah par charhna ho,
isay bus khol lena.
Yeh tumhen taqreeban har jaga charhnay mein hi madad dega.
Dekho. Meri kuch dair mein meeting hai.
-Main bus alvida kehna chahti thi. -Alvida?
Hum nay abhi to aik doosre ko janna shuru kia hai.
Mujhay lagta hai main woh sab kuch jaan chuki hun jo mujhay janna tha.
Felicity, kya hua hai? Mujhay... mujhay laga hum agay barh rahay hain.
Jab main bachi thi to mujhay apne aap say nafrat thi.
Mujhay lagta tha kay main tooti hoi hun,
kay koi mujhse pyar na kar sakta hai aur na karega.
Isi soch ke sath aik bacha jis ka baap usay chor kay chala jae jawaan hota hai.
Felicity...
Main hamesha se bus yeh jaanna chahti thi kay aisa kyun hua.
Mujh mein aisa kya masla tha kay apko mujhe chor kay jana para?
Tumharay sath koi masla nahin tha, meri jaan.
Masla meray sath tha.
Police, FBI, woh kabhi mujhay dhoondna nahin chortay.
Mujhay samajh agaya tha kay chup chup kay zindagi guzarna,
tum aur tumhari maan us se behter kay haqdaar ho.
Is liye main ghayab ho gaya.
Apko laga kay ap jo kar rahay hain woh hamare liye bilkul sahi hai.
Bilkul.
Mainay apni sari zindagi is wazahat ka intezaar kia hai,
aur masla yeh hai kay main nahin janti ke mujhe us par yaqeen araha hai ke nahin.
Sach yehi hai.
Apki kahani ka sirf aik hissa hai jis kay mujhe sach honay par yaqeen hai,
aur woh yeh kay ap police ko matloob hain.
-Felicity... -Main bus apko aik baat batana chahti hun.
Aap ghalat hain.
-Main bilkul apki tarah nahin hun. -Felicity.
Noah Kuttler, tumhen hirasat mein liya jata hai.
-Jo bhi tum kaho gay woh... -Felicity, nahin.
Aur usay tumhare khilaaf adaalat mein istemaal kia jaega.
Aisa mat... yeh mat karo. Felicity
Tum donon kay anay ka shukriya.
Thea kaisi hai?
Aisa bartao mat karo jaisay tumhen zara bhi poarwah hai uski.
Mujhay hai. woh meray shohar ki behen hai,
aur uski yeh haalat mere baap kay chaqu kay waar say hi hoi hai.
Tum sahi thien.
Un kay marnay kay baad bhi, mainay apne ap ko apne baap ka qaidi banae rakha.
Mainay unko apne ap ko aik aisa insaan bananay ki ijazat di
jo tum nay mujhay bataya kay mera banna zaruri nahin hai.
Aur tum nay bhi mujhe yeh bataya jab tum nay woh talwaar li aur meri jaan bachai.
Tum donon nay mujhay sikhaya kay kya karna zaruri hai.
Aur woh kya hai?
Zara sabar karo. Hum kisi aur ka bhi intezaar kar rahay hain.
Tumhare anay ka shukriya, Al Sa-Her.
Tum Ra ho. Mere paas koi aur raasta bhi nahin tha.
Aur tum aik baar phir ghalat ho.
Tum kya kar rahi ho?
Kuch dair pehle hi, mainay League of Assassins ko khatam kar dia hai.
Mainay un sab ko aazad kardia hai.
Bilkul waisay hi jaisay mere baap nay kuch arsay pehle tumhen azaad kia tha.
Koi bhi ab meray baap ka qaidi ban kay nahin rahega.
Mainay kabhi tumhen apnay betay ki tarah samjha tha, Oliver.
Mujh mein aur tum mein mere khooni rishton say bhi zyada mumaslat thi,
lekin yeh waja nahin hai jiski bina par main tumhen nahin marunga.
Na hi yeh sach kay tum meri beti kay bhai ho mujhe aisa karne say rokay ga.
Tumhen zinda rakhne ki jo waja hogi woh yeh hogi kay mout tumhare uper
aik ehsaan hogi us kay samne jo main tumhare sath ab karne wala hun.
Mujhay dhamki denay ki koshish bhi mat karna, Malcolm.
Taiana.
Mera waada hai kay main tumhare dost ko Vlad ki qaid say azaad kara lunga.
Vlad mar chuka hai.
Yeh hum unkay liye karenge.
Mr. Queen.
Mujhay umeed hai kay meri meherbani ki wajah say tum pehle say behtar ho gay.
Jo pathar tum ne mujhe diya woh puzzle ka akhri hissa tha,
woh akhri naqsha tha.
-Hum khudai karenge. -Khudai?
Jis jannat ko main dhoond raha hun woh uper nahin hamare peron ke neeche hai.
Hum suraj tuloo honay kay waqt khudaee shuru karenge.
Tum kuch behtar mehsoos kar rahi ho?
Mujhe to pata bhi nahin hai kay main itni afsurda kyun hun.
Sare baap beti kay milan baap kay hathkari mein jail jane par hi to khatam hote hain.
Tumhen mere liye apne ghum ka mazaq uranay ki zarurat nahin hai.
-Tum janti ho na yeh? -Main janti hun.
Aur main janti hun kay jo mainay kia woh sahi kia, lekin...
unkay chehray kay woh taasuraat mujhay saari zindagi yaad rahenge
jab unhen andaza hua ke maine unhen police kay hawalay kardia hai
aur main bus yeh sochay ja rahi hun ke woh mere afsos ke qabil bhi nahin hain.
Mujhay lagta hai kay tumhara yeh afsos is baat
ki gawahi hai kay tum bilkul un kay jaisi nahin ho.
Shayad mujhay aur Thea ko aik jaisi t-shirts banani chahyen.
Hum sath mein aik club join kar sakte hain.
Suno. Yeh bilkul mat sochna kay tumhara aur tumhare dad ka maamla khatam ho gaya.
Main tumhen tajarbay say yeh baat bata sakta hun
kay baat istni asaani say kabhi khatam nahin hoti.
Baat khatam karnay ki baat say yaad aya,
Kya tum Malcolm ko dagha denay ki waja say apne aap ko saza day rahay ho?
-Kya aisa karna bewaqoofi hogi? -Haan,
lekin yeh un wajaon mein say aik hai jis waja say main tum say pyaar karti hun.
John sahi tha.
Tumhare samnay aik mushkil suratehaal aayi
aur tum ne us say nikalnay ka behtereen rasta dhoond lia.
Kya tum mujh say shaadi karo gi?
Mujhay laga main is sawal ka jawaab pehle hi day chuki hun.
Thea ab behter hai, Andy ab behter hai,
Darhk ki taraf say bhi sannata hai.
Mujhay lag raha hai yehi sahi waqt hai,
aur jis jis cheez say hum guzray hain
pichlay chand mahinon mein, to main chata hun ke tum mujhe batao...
kay hum intezaar kyun kar rahay hain?
Humen shaadi plan karni hogi.
Shayad aik choti si taqreeb hi
hamaray kuch doston aur caterers kay bagher.
Meri maan ko to yeh sun kay bhi ghussa ajaega.
Main tayyar hun.
Mujhay kisi ki wajah say intezaar karna pasand nahin hai.
Maazrat chahta hun.
Meray paas ab woh pehlay walay zariye nahin rahay.
Han main tumhari nai qismat kay baray mein jaanta hun.
Mere khayal say tum nay isi waja say is meeting ka kaha.
Lekin main khaali hath nahin aya hun.
Sun kar acha laga.
Meray paas kuch maaloomat hai jisay jaan kar tumhen khushi hogi.
Main jaanta hun kay Oliver Queen is dunya mein sab se zyada kis ki parwah karta hai.
Han, yeh main bhi janta hun. Humne chution mein uska acha maza chakhaya tha.
Main Felicity Smoak ki baat nahin kar raha.
Phir kaun?
Uska beta...
William.